**Grupo irmán** (en inglés *sister group*) é un termo utilizado na sistemática cladística. En filoxenética dous taxons que forman xuntos un taxon monofilético dise que son, un con respecto ao outro, un grupo irmán**.**

Por exemplo, nesta clasificación dos Hominoidea, o grupo dos Panini (chimpancés) e o dos Hominini (humanos) son dous grupos irmáns e xuntos forman o taxon dos Homininae.

Superfamília dos hominoideos.
O termo grupo irmán refírese aos grupos relacionados máis estreitamente nunha árbore filoxenética. A expresión grupo irmán queda máis facilmente ilustrada por un cladograma:


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|   | 

|  |  |  |  |  |  |  |  |
| --- | --- | --- | --- | --- | --- | --- | --- |
|   | 

|  |  |
| --- | --- |
|   | A |
|   |
|   | B |
|   |

 |
|   |
|   | C |
|   |

 |
|   |

O grupo irmán de A é B e o de B é A. Estes dous grupos en conxunto con todos os seus descendentes que proceden dun último antepasado común, constitúen un clado; o grupo irmán dese clado conxunto é C (pero C non é irmán de A ou de B, senón do clado de A e B en conxunto). A totalidade deste cladograma enraizaríase nunha árbore máis grande, no que se poderían atopar máis grupos irmáns nas diferentes ordes de ramificación. Nos estándares cladísticos A, B e C poden aquí representar especies ou taxons. En caso de que representen especies pode usarse o termo especie irmá (ou igual para outro taxon que se tratase). Tamén se usan **taxon irmán** ou **clado irmán**. Pode haber tres grupos irmáns ou máis, a condición de que entre eles haxa un mesmo grao de parentesco.

Malia o dito anteriormente, o termo grupo irmán ten moitas veces un uso relativo. O termo grupo irmán sempre se utiliza en relación ás análises filoxenéticas, e só se aplica aos grupos estudados nunha análise determinada. Un exemplo moi citado é que se comparamos as aves e os crocodilos, as aves serían un grupo irmán actual dos crocodilos. Isto só é certo se tratamos só con taxons existentes actualmente. As aves son unha ramificación da liñaxe dos dinosauros, e para chegarmos aos crocodilos teriamos que baixar pola árbore filoxenética e iriamos atopando varias ramificacións ata chegarmos ao antepasado común que teñen cos crocodilos, pero se comparamos "só" a aves e crocodilos, serían grupos irmáns. Por tanto, o termo grupo irmán debe verse como un termo relativo, sempre tendo presente que o grupo irmán é o máis estreitamente relacionado soamente de entre os grupos/especies/espécimes incluídos na análise.

Notas
-----

1. ↑  Eernisse, D.J. "Introduction to Phylogeny: What is a Sister Taxon?". *Biology 404 - Evolution*. Department of Biological Science, Universidade Estatal de California, Fullerton. Consultado o 4 January 2012.
2. ↑  Padian, Kevin; Lindberg, David R. Polly, Paul David (1 May 1994). "Cladistics and the Fossil Record: The Uses of History". *Annual Review of Earth and Planetary Sciences* **22** (1): 63–89. doi:10.1146/annurev.ea.22.050194.000431.
3. ↑  Kemp, T.S. (1 January 1988 2008). "Haemothermia or Archosauria? The interrelationships of mammals, birds and crocodiles". *Zoological Journal of the Linnean Society* **92** (1): 67–104. doi:10.1111/j.1096-3642.1988.tb01527.x.
4. ↑  Hughes, J.M. "Ancient bird-crocdilian ancestor uncovered". *AVES VITAE - The lives of birds*. Arquivado dende o orixinal o 26 de abril de 2012. Consultado o 4 January 2012.
5. ↑  Podani, J. (2010). "Taxonomy in Evolutionary Perspective - An essay on the relationships between taxonomy and evolutionary theory". *Synbiologia Hungarica* **5**: 1–42.

|  |  |
| --- | --- |
| Control de autoridades | 
* Wd: Q1567633
* MAG: 66582369

 |